Katakana

IPA: [ katakaꜜna, kataꜜkana ] ) em i wanpela 'rot bilong raitim nekprut’ bilong tokples Japan. Ol manmeri i save tokples Japan i save yusim katakana wantaim tripela narapela rait bilong tok Japan. Nem bilong ol rot bilong rait em i hiragana,  kanji na rait bilong tok Latin (ol i kolim rōmaji ).

Tok katakana i min olsem "ol liklik hap kana", long wanem, ol leta bilong katakana i kam long ol hap o hap bilong kanji we i gat planti samting long en. Katakana na hiragana i bilong sistem bilong kana.  Sapos yumi laik raitim tokples Japan wantaim katakana o hiragana, orait yumi inap raitim silabol (nekprut) tasol. Ol manmeri i mekim wok painimaut i kolim dispela wankain silabol olsem ‘mora. Tasol, i gat wanpela o tupela eksepsen, em i kana « ん » /N/. Em i makim nek i kam long nos, olsem « ng ».  Sapos yumi laik raitim ol nek olsem « a, e, i… », orait yumi ken yusim kana. Sapos yumi laik raitim ol silabol olsem ‘ka, ki, sa… », orait yumi no gat hevi tu. Kain olsem, kana bilong « a », ol i rait olsem ア na kana bilong ka, ol i rait olsem カ. " n " (katakanaン) em i krai bilong nus. Tasol wan wan manmeri i mekim dispela krai long rot bilong em i laik moa. I gat manmeri i kraiim olsem Inglis m, n o ng (  ) o olsem ol vowel bilong nus bilong tok Potugal o Galician . 

Wan wan de, ol manmeri i save yusim tokples Japan i laik raitim tok wantaim hiragana o kanji. Tasol, long planti taim tu, ol i save yusim katakana bilong raitim ol tokprut we i kam long narapela tokples. I gat me meri i tingim dispela rot bilong yus i luk olsem  'italics' long tok Inglis. Kain olsem, long tokples Japan, ol i kolim bia « biiru » o ビール. Em i wanpelatokprut we i kam long narapela tokples (o gairaigo , gai = aut, rai = kam, go = tokples). Ol katakana i makim tu long planti taim ol tokprut bilong strongim tok, ol tokprut bilong imitetim krai (onomatopoeia ), ol toktok long wait bilong teknik na wok painimaut, nem bilong animal, nem bilong diwai na nem bilong kampani bilong Japan. 

Ol I tingim olsem ol monk bilong lotu Buda bilong Japan em krieta bilong katakana. Ol i tanim ol haprait bilong Saina na i go long kamapim katakana. 

Famili bilong sistem bilong rait